CELEX: 62017CA0513
Language: el
Date: 2018-09-26 00:00:00
Title: Υπόθεση C-513/17: Απόφαση του Δικαστηρίου (έβδομο τμήμα) της 26ης Σεπτεμβρίου 2018 [αίτηση του Amtsgericht Köln (Γερμανία) για την έκδοση προδικαστικής αποφάσεως] — Δίκη που κίνησε ο Josef Baumgartner [Προδικαστική παραπομπή — Μεταφορές — Οδικές μεταφορές — Κανονισμός (EΚ) 561/2006 — Άρθρο 19, παράγραφος 2, πρώτο εδάφιο — Διοικητική κύρωση για παράβαση διαπραχθείσα στο έδαφος του κράτους μέλους της έδρας της επιχειρήσεως, η οποία επιβάλλεται από τις αρμόδιες αρχές άλλου κράτους μέλους εντός του οποίου διαπιστώθηκε η παράβαση αυτή]

12.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 408/29
            
         
      Απόφαση του Δικαστηρίου (έβδομο τμήμα) της 26ης Σεπτεμβρίου 2018 [αίτηση του Amtsgericht Köln (Γερμανία) για την έκδοση προδικαστικής αποφάσεως] — Δίκη που κίνησε ο Josef Baumgartner
      (Υπόθεση C-513/17) (1)
      
      ([Προδικαστική παραπομπή - Μεταφορές - Οδικές μεταφορές - Κανονισμός (EΚ) 561/2006 - Άρθρο 19, παράγραφος 2, πρώτο εδάφιο - Διοικητική κύρωση για παράβαση διαπραχθείσα στο έδαφος του κράτους μέλους της έδρας της επιχειρήσεως, η οποία επιβάλλεται από τις αρμόδιες αρχές άλλου κράτους μέλους εντός του οποίου διαπιστώθηκε η παράβαση αυτή])
      (2018/C 408/37)
      Γλώσσα διαδικασίας: η γερμανική
      
         Αιτούν δικαστήριο
      
      Amtsgericht Köln
      
         Διάδικοι στην υπόθεση της κύριας δίκης
      
      Josef Baumgartner
      
         παρισταμένων των: Bundesamt für Güterverkehr, Staatsanwaltschaft Köln
      
         Διατακτικό
      
      Το άρθρο 19, παράγραφος 2, πρώτο εδάφιο, του κανονισμού (ΕΚ) 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) αριθ. 3821/85 και (ΕΚ) αριθ. 2135/98 του Συμβουλίου καθώς και για την κατάργηση του κανονισμού (ΕΟΚ) αριθ. 3820/85 του Συμβουλίου, έχει την έννοια ότι εξουσιοδοτεί άμεσα τις αρμόδιες αρχές κράτους μέλους να επιβάλουν κύρωση σε επιχείρηση ή σε διευθυντικό στέλεχός της για παράβαση του εν λόγω κανονισμού που διαπιστώθηκε στο έδαφός του και για την οποία δεν έχει ήδη επιβληθεί κύρωση, ακόμη και αν η παράβαση αυτή διεπράχθη στο έδαφος άλλου κράτους μέλους στο οποίο η επιχείρηση αυτή έχει την έδρα της.
      
         (1)  ΕΕ C 382 της 13.11.2017.